**Приложение № 1.4.2. Казус**

**ТЕМА 4**

**БЕЗОПАСНОСТ НА ДВИЖЕНИЕТО В НАСЕЛЕНИТЕ МЕСТА – ОРГАНИЗАЦИЯ НА ДВИЖЕНИЕТО И КОНТРОЛ, СЪОБРАЗНО ОБЩИНСКИТЕ ПРАВОМОЩИЯ**

**КАЗУС**

**по** въпрос № 2 - Правомощия на общините за осигуряване безопасността на движение по пътищата

/МАТЕРИАЛ ЗА ОБУЧАЕМИТЕ/

УКАЗАНИЯ

1. Настоящият казус има за цел да задълбочи знанията по въпроса за контрол на пътното движение.
2. Ще решавате казуса самостоятелно, като следва да използвате знания придобити от използвания лекционен материал.
3. Препоръчително време за решаване на казуса 60 минути.
4. След като сте готови с решението следва да запишете отговорите на бял лист или в текстови файл.
5. След това може да го сравните Вашия отговор с дадения от нас отговор в Приложение – Отговор № 1.4.2.
6. Казусът няма точен и само едни вариант на верен отговор. Основната му цел е да стимулира представянето на креативни идеи и споделяне на добри практики, произтичащи от Вашия опит и знанията, представени в лекционната част на обучението.

СЪДЪРЖАНИЕ НА КАЗУСА

Докладът от предходната година показва, че в община Асеново има увеличен брой ПТП, които са се случили основно в общинския център. Броя на ПТП е 50, от тях с пострадали пешеходци - 18, от които 5 деца и 9 души на възраст над 65 години, пострадали мотоциклетисти - 3, пострадали колоездачи – 3 души. За преодоляване на проблема е необходимо да бъде създадена организация и предприети мерки, които да намалят случаите на ПТП на територията на общинския център.

ВЪПРОСИ:

1. Кой следва да бъде ангажиран с проблема, каква допълнителна информация е необходимо да се събере за предприемане на конкретни мерки?
2. Какви групи мерки могат да бъдат планирани и в какво могат да се състоят конкретните мерки по тях?
3. Как следва да се събира и анализира информация за напредъка и резултата от прилагане на планираните мерки?